ฮั่งเส็งปิดเช้าลบ 76.26 จุด เหตุวิตกเฟดขึ้นดอกเบี้ย
ฮั่งเส็งปิดเช้าลบ 76.26 จุด เหตุวิตกเฟดขึ้นดอกเบี้ย
22 ส.ค. 2559

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลดลง 76.26 จุด หรือ 0.33% ปิดภาคเช้าที่ 22,860.96 จุด เนื่องจากนักลงทุนเกิดความวิตกกังวลหลังจากเจ้าหน้าที่ของธนาคารกลางสหรัฐ (เฟด) หลายคนส่งสัญญาณถึงการปรับขึ้นอัตราดอกเบี้ยในระยะใกล้        
ทั้งนี้ นักลงทุนจับตาการประชุมประจำปีของเฟด ที่เมืองแจ็คสันโฮล รัฐไวโอมิ่ง ในวันที่ 26 ส.ค.นี้ ซึ่งนักวิเคราะห์คาดการณ์ว่านางเจเน็ต เยลเลน ประธานเฟด อาจส่งสัญญาณเริ่มปรับขึ้นอัตราดอกเบี้ยในเดือนก.ย.